Document ID: 32004R2083

32004R2083
L 360/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2083/2004 НА КОМИСИЯТА
от 6 декември 2004 година
за изменение на Регламенти (ЕО) № 1432/94 и 1458/2003 относно определяне на подробни правила за прилагане на системата на лицензии за внос в сектор свинско месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2759/75 на Съвета от 29 октомври 1975 г. относно общата организация на пазара на свинско месо (1), и по-специално членове 8, параграф 2 и член 11, параграф 1 от него,
като взе предвид Регламент (ЕО) № 1095/96 на Съвета от 18 юни 1996 г. относно прилагане на концесиите, посочени в Списък СХL, изготвен след приключването на преговорите по член ХХIV. 6 от ГАТТ (2), и по-специално член 1 от него,
като има предвид, че:
(1)
За да се опростят вносните квоти за управление и да може да се обработват електронно, следва да се предвиди референция, състояща се от сериен номер от всяка квота в Регламент (ЕО) № 1432/94 на Комисията от 22 юни 1994 г. относно определяне на подробни правила за прилагане в сектор свинско месо на разпоредбите за внос, предвидени в Регламент (ЕО) № 774/94 на Съвета относно откриване и предвиждане управлението на определени тарифни квоти на Общността за свинско месо и други селскостопанско продукти (3) и в Регламент (ЕО) № 1458/2003 на Комисията от 18 август 2003 г. относно откриване и предвиждане управлението на тарифна квота в сектор свинско месо (4).
(2)
Следователно Регламент (ЕО) № 1432/94 и № 1458/2003 следва да бъде съответно изменен.
(3)
Мерките, предвидени в настоящия регламент са в съответствие със становището на Управителния комитет по свинско месо,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1432/94 се изменя, както следва:
1.
Първото изречение на член 3, буква б) се заменя със следното:
„б)
Заявленията за лицензия трябва да цитират серийния номер и може да отнесат продуктите, обхванати от двата различни кода по КН и с произход само в една страна.“
2.
Приложенията се заменят от текста, определен в приложение I.
Член 2
Приложенията от I до IV към Регламент (ЕО) № 1458/2003 се заменят от текста, определен в приложение II.
Член 3
Регламентът влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 декември 2004 година.

Labels: 3
17